

UŽDAROJI AKCINĖ BENDROVĖ „NO NOISE LT“

**Senosios Obels g. 26B, LT-46397 Kaunas, Lietuva, tel. +**370 656 82287**, l. p.****info@nonoise.lt**

**Duomenys kaupiami ir saugomi Juridinių asmenų registre, 302931801, PVM mokėtojo kodas LT100007346210**

**AKUSTINIŲ SISTEMŲ ĮSIGIJIMAS**

KONKURSO SĄLYGOS

TURINYS

1. [BENDROSIOS NUOSTATOS 2](#_bookmark9)
2. [PIRKIMO OBJEKTAS 2](#_bookmark10)
3. [TIEKĖJŲ KVALIFIKACIJOS REIKALAVIMAI 3](#_bookmark1)
4. [PASIŪLYMŲ RENGIMAS, PATEIKIMAS, KEITIMAS](#_bookmark2) 6
5. [KONKURSO SĄLYGŲ PAAIŠKINIMAS IR PATIKSLINIMAS](#_bookmark5) 7
6. [PASIŪLYMŲ NAGRINĖJIMAS](#_bookmark8) 8
7. [PASIŪLYMŲ ATMETIMO PRIEŽASTYS](#_bookmark4) 10
8. [DERYBOS](#_bookmark0) 10
9. [SPRENDIMAS DĖL LAIMĖTOJO NUSTATYMO](#_bookmark6) 11
10. [PIRKIMO SUTARTIES SĄLYGOS](#_bookmark0) 12
11. [BAIGIAMOSIOS NUOSTATOS 1](#_bookmark3)3

[PRIEDAI 15](#_bookmark7)

1. BENDROSIOS NUOSTATOS
	1. NO NOISE LT, UAB (toliau vadinama – pirkėjas) įgyvendindama projektą NO NOISE LT, UAB skaitmeninių bei žiedinės ekonomikos paslaugų ir produktų kūrimas, investuojant į KKI produktų kūrimui būtiną infrastruktūrą“, Nr. 13.1.1-LVPA-K-309-01-0002 (priemonė „Paskatos gerinti kultūros ir kūrybinių industrijų įmonių infrastruktūrą“), bendrai finansuojamą Europos Sąjungos struktūrinių fondų lėšomis (toliau- projektas), numato įsigyti **akustines sistemas** (BVPŽ 32342410-9 Garso aparatūra.) (toliau – Prekės/ Įranga).
	2. Vartojamos pagrindinės sąvokos, apibrėžtos Projektų finansavimo ir administravimo taisyklėse, patvirtintose Lietuvos Respublikos finansų ministro 2014 m. spalio 8 d. įsakymu Nr. 1K-316 (aktualios redakcijos) (toliau – Taisyklės).
	3. Pirkimas vykdomas vadovaujantis Taisyklėmis, Lietuvos Respublikos civiliniu kodeksu (toliau – Civilinis kodeksas), kitais teisės aktais bei šiomis konkurso sąlygomis (toliau – Konkurso sąlygos).
	4. Skelbimas apie pirkimą paskelbtas Europos Sąjungos struktūrinės paramos svetainėje www.esinvesticijos.lt.
	5. Pirkimas atliekamas konkurso būdu laikantis lygiateisiškumo, nediskriminavimo, abipusio pripažinimo, proporcingumo, skaidrumo principų.
	6. Konkursui neįvykus dėl to, kad nebuvo gauta nė vieno Pirkėjo nustatytus reikalavimus atitinkančio Tiekėjo pasiūlymo, Pirkėjas pasilieka teisę naują pirkimą vykdyti Taisyklių 461.1 punkte nustatyta tvarka
	7. Pirkėjas yra pridėtinės vertės mokesčio (toliau – PVM) mokėtojas. PVM mokėtojo kodas - **LT100007346210**.
	8. Pirkimą organizuoja ir vykdo Pirkėjo sudaryta pirkimo komisija (toliau – Komisija).
	9. Išlaidos, susijusios su dalyvavimu pirkime, Tiekėjams nekompensuojamos.
	10. Pirkėjo įgaliotas asmuo palaikyti tiesioginį ryšį su tiekėjais ir gauti iš jų su pirkimo procedūromis susijusius pranešimus: projekto vadovas Linas Kazlauskas, tel. +370 65682287, info@nonoise.lt, adresas: **Senosios Obels g. 26B, LT-46397 Kaunas,** Lietuva.
2. PIRKIMO OBJEKTAS
	1. Pirkimo objektas: **akustinės sistemos**, kurios savybės nustatytos pateiktoje techninėje užduotyje (konkurso sąlygų 1 priedas).
	2. Jei pirkimo dokumentuose yra nuoroda į konkretų modelį ar šaltinį, konkretų procesą ar prekės ženklą, patentą, tipą, konkrečią kilmę ar gamybą, standartą ar pan., laikoma, kad tiekėjai gali siūlyti lygiaverčius objektus.
	3. Šis pirkimas į dalis neskirstomas, todėl pasiūlymas turi būti pateiktas visam nurodytam įrangos kiekiui.
	4. Prekės turi būti pristatytos per 5 mėnesius nuo prekių pirkimo sutarties įsigaliojimo dienos. Šis laikotarpis dėl objektyvių priežasčių gali būti pratęstas, bet ne ilgiau kaip iki 2023 m. balandžio 30 d.
	5. Prekių pristatymo vieta – **Liepkalnio 85B-16, Vilnius, LT-02120.**
3. TIEKĖJŲ KVALIFIKACIJOS REIKALAVIMAI
	1. Tiekėjas, dalyvaujantis pirkime, turi atitikti šiuos minimalius kvalifikacijos reikalavimus:
		1. Bendrieji tiekėjų kvalifikacijos reikalavimai

|  |  |  |  |
| --- | --- | --- | --- |
| ***Eil. Nr.*** | ***Kvalifikacijos reikalavimai*** | ***Kvalifikacijos reikalavimų reikšmė*** | ***Kvalifikacijos reikalavimus******įrodantys dokumentai*** |
| 3.1.1.1 | Tiekėjas nėra bankrutavęs, likviduojamas, su kreditoriais sudaręs taikos sutarties, sustabdęs ar apribojęs savo veiklos arba jo padėtis pagal šalies, kurioje jis registruotas, įstatymus nėra tokia pati ar panaši. Jam nėra iškelta restruktūrizavimo, bankroto byla arba nėra vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais arba jam nėra vykdomos analogiškos procedūros pagal šalies, kurioje jis registruotas, įstatymus | Tiekėjo, neatitinkančio šio reikalavimo, pasiūlymas atmetamas | Valstybės įmonės Registrų centro arba atitinkamos užsienio šalies institucijos išduotas dokumentas, patvirtinantis, kad tiekėjas nėra bankrutavęs, likviduojamas, jam nėra iškelta restruktūrizavimo, bankroto byla ar vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais, arba išrašas iš teismo sprendimo, išduotas ne anksčiau kaip 60 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas yra priimtinas. Pateikiama tinkamai patvirtinta dokumento kopija\* *arba* pateikiamas Tiekėjo raštiškas patvirtinimas - deklaracija (Konkurso sąlygų Priedas Nr. 3 Minimalių kvalifikacijos reikalavimų atitikties deklaracija), kad jis atitinka šiame punkte nurodytą kvalifikacijos reikalavimą. |

* + 1. Ekonominės ir finansinės būklės, techninio ir profesinio pajėgumo

|  |  |  |  |
| --- | --- | --- | --- |
| ***Eil. Nr.*** | ***Kvalifikacijos reikalavimai*** | ***Kvalifikacijos reikalavimų reikšmė*** | ***Kvalifikacijos reikalavimus******įrodantys dokumentai*** |
| 3.1.2.1 | Tiekėjas yra siūlomos įrangos gamintojas arba gamintojo atstovas, turintis teisę vykdyti siūlomos įrangos prekybą, įrengimo darbus, servisinį aptarnavimą ir priežiūrą. Tiekėjas gali būti sudaręs sutartį su ūkio subjektu, kuris turi aukščiau įvardintas gamintojo ar jo atstovo suteiktas teises. | Tiekėjo, neatitinkančio šio reikalavimo, pasiūlymas atmetamas | Jei Tiekėjas yra perkamos įrangos gamintojas, pateikia Tiekėjo vadovo ar jo įgalioto asmens pasirašytą tai patvirtinančią laisvos formos deklaraciją.Jei Tiekėjas nėra perkamos įrangos gamintojas, pateikia įgaliojimų, susitarimų ar kitų lygiaverčių dokumentų, suteikiančių teisę atstovauti perkamos gamybinės įrangos gamintoją ir teisę parduoti siūlomą įrangą, vykdyti jų įrengimo darbus, garantinį aptarnavimą ir priežiūrą, arba dokumentų, pavirtinančių, kad Tiekėjas yra sudaręs sutartį su ūkio subjektu, kuris turi aukščiau įvardintas gamintojo ar jo atstovo suteiktas teises arba kitų lygiaverčių dokumentų kopijos. |
| 3.1.2.2 | Tiekėjas turi turėti veikiančią serviso tarnybą ir turi užtikrinti techninę pagalbą kliento buveinėje, jei įrangos remontas per atstumą (internetu) nepavyko arba turi turėti galiojančią sutartį su kitu ūkio subjektu, galinčiu suteikti serviso tarnybą ir techninę pagalbą | Tiekėjo, neatitinkančio šio reikalavimo, pasiūlymas atmetamas | Laisvos formos deklaracija, kurioje nurodyti:* serviso tarnybos kontaktiniai duomenys (pavadinimas, telefonas, faksas (jeigu yra), el. paštas, internetinė svetainė (jeigu yra),
* techninės pagalbos laikas.

Jeigu turi galiojančią sutartį su kitu ūkio subjektu, galinčiu suteikti serviso tarnybą ir techninę pagalbą,- pateikti galiojančios sutarties kopiją su ūkio subjektu, kuris teikia garantinio aptarnavimo paslaugas. |

\*Pastabos:

1) jeigu tiekėjas negali pateikti nurodytų dokumentų, nes atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų – pateikiama priesaikos deklaracija arba oficiali tiekėjo deklaracija;

2) dokumentų kopijos yra tvirtinamos tiekėjo ar jo įgalioto asmens parašu, nurodant žodžius „Kopija tikra“ ir pareigų pavadinimą, vardą (vardo raidę), pavardę, datą ir antspaudą (jei turi).

* 1. Jei bendrą pasiūlymą pateikia ūkio subjektų grupė, šių konkurso sąlygų 3.1.1.1 punkte nustatytus kvalifikacijos reikalavimus turi atitikti ir pateikti nurodytus dokumentus kiekvienas ūkio subjektų grupės narys atskirai, o šių konkurso sąlygų 3.1.2.1 – 3.1.2.2 punktuose nustatytus kvalifikacijos reikalavimus turi atitikti ir pateikti nurodytus dokumentus bent vienas ūkio subjektų grupės narys arba visi ūkio subjektų grupės nariai kartu.
	2. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią pirkėjas gali įrodyti bet kokiomis teisėtomis priemonėmis.
	3. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį arba tinkamai patvirtintą jos kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su Pirkėju sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių Pirkėjui nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo Pirkėjas turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją, kuriam partneriui suteikti įgaliojimai pateikti pasiūlymą, jį pasirašyti, sudaryti sutartį).
1. PASIŪLYMŲ RENGIMAS, PATEIKIMAS, KEITIMAS
	1. Pateikdamas pasiūlymą tiekėjas sutinka su šiomis konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
	2. Pasiūlymas turi būti pateikiamas el. paštu, pasirašytas tiekėjo arba jo įgalioto asmens.
	3. Tiekėjo pasiūlymas bei kita korespondencija pateikiama lietuvių arba anglų kalbomis. Jei atitinkami dokumentai yra išduoti kita kalba, turi būti pateiktas tiekėjo ar jo įgalioto asmens parašu patvirtintas vertimas į lietuvių arba anglų kalbą.
	4. Tiekėjas kainos pasiūlymą privalo pateikti pagal konkurso sąlygų 2 priede pateiktą formą. Pasiūlymas teikiamas elektroniniu paštu info@nonoise.lt. Siunčiant pasiūlymą nurodyti: *Pasiūlymas pirkimui:* „NO NOISE LT, UAB skaitmeninių bei žiedinės ekonomikos paslaugų ir produktų kūrimas, investuojant į KKI produktų kūrimui būtiną infrastruktūrą“. Pasiūlymas turi būti pateiktas iki skelbime nurodyto termino pabaigos. Užtikriname, jog el. paštu pateiktų pasiūlymų kainos nebus sužinotos anksčiau nei pasiūlymų pateikimo terminas, nurodytas konkurso sąlygų 4.9 punkte.
	5. Pasiūlymą sudaro tiekėjo raštu pateiktų dokumentų visuma:
		1. užpildyta pasiūlymo forma, parengta pagal šių pirkimo konkurso sąlygų 2 priedą;
		2. konkurso sąlygose nurodytus minimalius kvalifikacijos reikalavimus pagrindžiantys dokumentai;
		3. jungtinės veiklos sutartis arba tinkamai patvirtinta jos kopija, jei bendrą pasiūlymą teikia ūkio subjektų grupė;
		4. kita konkurso sąlygose prašoma informacija ir (ar) dokumentai, jeigu prašoma.
	6. Tiekėjas šiam pirkimui gali pateikti tik vieną pasiūlymą – individualiai arba kaip ūkio subjektų grupės narys. Jeigu tiekėjas pateikia daugiau nei vieną pasiūlymą arba kaip ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti.
	7. Tiekėjas teikdamas pasiūlymą, turi siūlyti visą nurodytą prekių kiekį.
	8. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
	9. Pasiūlymas turi būti pateiktas iki **2022 m. gruodžio 5 d. 10:00 val.** (Lietuvos Respublikos laiku) atsiuntus jį elektroniniu paštu info@nonoise.lt. Tiekėjo prašymu Pirkėjas nedelsdamas pateikia rašytinį patvirtinimą, kad tiekėjo pasiūlymas yra gautas, ir nurodo gavimo dieną, valandą ir minutę.
	10. Pirkėjas neatsako už nenumatytus atvejus, dėl kurių pasiūlymai nebuvo gauti ar gauti pavėluotai.
	11. Pasiūlyme nurodoma prekių kaina pateikiama eurais, turi būti išreikšta ir apskaičiuota taip, kaip nurodyta pasiūlymo formoje (konkurso sąlygų 2 priedas). Apskaičiuojant kainą, turi būti atsižvelgta į visą reikalaujamą prekių kiekį, kainos sudėtines dalis, į techninės specifikacijos reikalavimus ir pan. Į prekių kainą turi būti įskaityti visi mokesčiai ir visos galimos tiekėjo išlaidos: prekių transportavimas, personalo apmokymai dirbti su preke ir kt.
	12. Pasiūlymas turi galioti ne trumpiau kaip 90 dienų nuo pasiūlymų pateikimo termino paskutinės dienos. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta konkurso sąlygose.
	13. Kol nesibaigė pasiūlymų galiojimo laikas, Pirkėjas turi teisę prašyti, kad tiekėjai pratęstų jų galiojimą iki konkrečiai nurodyto laiko. Tiekėjas gali atmesti tokį prašymą.
	14. Nesibaigus pasiūlymų pateikimo terminui, Pirkėjas turi teisę jį pratęsti. Apie naują pasiūlymų pateikimo terminą Pirkėjas praneša raštu visiems tiekėjams, atsiuntusiems pasiūlymą, bei paskelbia apie tai Europos Sąjungos fondų investicijų svetainėje www.esinvesticijos.lt .
	15. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Pirkėjas jį gauna pateiktą el. paštu iki pasiūlymų pateikimo termino pabaigos.
2. KONKURSO SĄLYGŲ PAAIŠKINIMAS IR PATIKSLINIMAS
	1. Jei paskelbus kvietimą dalyvauti pirkime yra keičiama pasiūlymams parengti reikalinga informacija, taip pat kai Tiekėjams teikiami dokumentų paaiškinimai (patikslinimai) (pavyzdžiui, keičiami ir (ar) tikslinami kvalifikacijos reikalavimai), Pirkėjas Taisyklių 458 punkte nustatyta tvarka paskelbia pakeistą kvietimą dalyvauti pirkime ir pratęsia pasiūlymų pateikimo terminą, jei reikia.
	2. Pirkėjas atsako į kiekvieną Tiekėjo rašytinį prašymą paaiškinti pirkimo sąlygas, jeigu prašymas gautas ne vėliau kaip prieš 3 darbo dienas iki pirkimo pasiūlymų pateikimo termino pabaigos. Į laiku gautą tiekėjo prašymą paaiškinti konkurso sąlygas pirkėjas atsako ne vėliau kaip per 2 darbo dienas nuo jo gavimo dienos ir ne vėliau kaip likus 2 darbo dienoms iki pasiūlymų pateikimo termino pabaigos. Pirkėjas, atsakydamas tiekėjui, kartu siunčia paaiškinimus ir visiems kitiems tiekėjams, pateikusiems pasiūlymus, bet nenurodo, kuris tiekėjas pateikė prašymą paaiškinti konkurso sąlygas.
	3. Nesibaigus pasiūlymų pateikimo terminui, bet ne vėliau kaip likus 2 darbo dienoms iki pasiūlymų pateikimo termino pabaigos, Pirkėjas turi teisę savo iniciatyva paaiškinti, patikslinti konkurso sąlygas.
	4. Pirkėjas nerengs susitikimų su tiekėjais dėl pirkimo dokumentų paaiškinimų.
	5. Bet kokia informacija, konkurso sąlygų paaiškinimai, pranešimai ar kitas pirkėjo ir tiekėjo susirašinėjimas yra vykdomas šiame punkte nurodytu elektroniniu paštu. Tiesioginį ryšį su tiekėjais įgaliotas palaikyti: projekto vadovas Linas Kazlauskas, el. paštas info@nonoise.lt.
3. PASIŪLYMŲ NAGRINĖJIMAS
	1. Pasiūlymų nagrinėjimo procedūra vyks **2022 m. gruodžio mėn. 6 d. 13 val. 00 min.** (Lietuvos Respublikos laiku), dalyviams nedalyvaujant.
	2. Pirkėjas užtikrina, kad pateiktuose pasiūlymuose pateiktos kainos nebus sužinotos anksčiau nei pasiūlymų vertinimo terminas, nurodytas Konkurso sąlygų 6.1 punkte.
	3. Pasiūlymų nagrinėjimo, vertinimo ir palyginimo procedūras atlieka Komisija, tiekėjams ar jų įgaliotiems atstovams nedalyvaujant.
	4. Komisija nagrinėja:
		1. ar tiekėjai pasiūlymuose pateikė tikslius ir išsamius duomenis apie savo kvalifikaciją ir ar tiekėjo kvalifikacija atitinka minimalius kvalifikacijos reikalavimus;
		2. ar tiekėjai pasiūlyme pateikė visus duomenis, dokumentus ir informaciją, apibrėžtą šiose konkurso sąlygose ir ar pasiūlymas atitinka šiose konkurso sąlygose nustatytus reikalavimus;
		3. ar nebuvo pasiūlytos neįprastai mažos kainos.
	5. Komisija priima sprendimą dėl kiekvieno pasiūlymą pateikusio tiekėjo minimalių kvalifikacijos duomenų atitikties konkurso sąlygose nustatytiems reikalavimams. Jeigu tiekėjas pateikė netikslius ar neišsamius duomenis apie savo kvalifikaciją, Komisija prašo tiekėją šiuos duomenis papildyti arba paaiškinti per protingą terminą, kuris negali būti trumpesnis nei 3 darbo dienos. Teisę dalyvauti tolesnėse pirkimo procedūrose turi tik tie tiekėjai, kurių kvalifikacijos duomenys atitinka pirkėjo keliamus reikalavimus.
	6. Iškilus klausimams dėl pasiūlymų turinio ir Komisijai el. paštu paprašius šiuos duomenis paaiškinti arba patikslinti, tiekėjai privalo per Komisijos nurodytą protingą terminą, kuris negali būti trumpesnis nei 3 darbo dienos, pateikti el. paštu papildomus paaiškinimus nekeisdami pasiūlymo esmės
	7. Jeigu pateiktame pasiūlyme Komisija randa pasiūlyme nurodytos kainos apskaičiavimo klaidų, ji privalo raštu paprašyti tiekėjų per jos nurodytą terminą ištaisyti pasiūlyme pastebėtas aritmetines klaidas, nekeičiant pasiūlyme nurodytos bendros galutinės kainos. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis.
	8. Kai pateiktame pasiūlyme nurodoma neįprastai maža kaina, Komisija turi teisę, o ketindama atmesti pasiūlymą – privalo tiekėjo raštu paprašyti per Komisijos nurodytą terminą pateikti neįprastai mažos pasiūlymo kainos pagrindimą, įskaitant ir detalų kainų sudėtinių dalių pagrindimą.
	9. Pasiūlymuose nurodytos kainos bus vertinamos eurais be PVM, vadovaujantis mažiausios pasiūlymo kainos kriterijumi. Pirkimo laimėtoju pripažįstamas mažiausią kainą pirkime pasiūlęs Tiekėjas, kurio pasiūlymas nebuvo atmestas dėl neatitikimo pirkimo reikalavimams ar kitų pirkimo dokumentuose nurodytų pagrindų.
4. PASIŪLYMŲ ATMETIMO PRIEŽASTYS
	1. Komisija atmeta pasiūlymą, jeigu:
		1. Tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti. Tiekėjas gali pateikti tik vieną pasiūlymą – individualiai arba kaip ūkio subjektų grupės narys;
		2. Tiekėjas neatitiko minimalių kvalifikacijos reikalavimų, jeigu jie buvo taikomi;
		3. Tiekėjas pasiūlyme pateikė netikslius ar neišsamius duomenis apie savo kvalifikaciją ir, Pirkėjui prašant, nepatikslino jų;
		4. pasiūlymas (jei vykdomos derybos - galutinis pasiūlymas) neatitiko pirkimo sąlygose nustatytų reikalavimų arba Tiekėjas, Pirkėjo prašymu, nekeisdamas pasiūlymo esmės, nepaaiškino savo pasiūlymo;
		5. Tiekėjas per Pirkėjo nurodytą terminą neištaisė aritmetinių klaidų ir (ar) nepaaiškino pasiūlymo;
		6. Buvo pasiūlyta neįprastai maža kaina ir Tiekėjas Pirkėjo prašymu nepateikė raštiško kainos sudėtinių dalių pagrindimo arba kitaip nepagrindė neįprastai mažos kainos;
		7. Tiekėjas pateikė melagingą informaciją, kurią Pirkėjas gali įrodyti bet kokiomis teisėtomis priemonėmis;
		8. Tiekėjo, kurio pasiūlymas neatmestas dėl kitų priežasčių, buvo pasiūlyta per didelė, Pirkėjui nepriimtina pasiūlymo kaina.
	2. Tiekėjai, kurių pasiūlymai atmesti, informuojami per 1 darbo dieną nuo šio sprendimo priėmimo dienos.
5. DERYBOS
	1. Jei Pirkėjo netenkina pateikti pasiūlymai, Komisijos sprendimu visi šiose pirkimo sąlygose nustatytus minimalius reikalavimus atitinkantys Tiekėjai gali būti kviečiami deryboms.
	2. Derybos yra vykdomos su visais Tiekėjais, kurių pasiūlymai nebuvo atmesti. Derybų metu Tiekėjams pateikiama ta pati informacija. Derybų rezultatai įforminami protokolu, kurie rengiami atskiri kiekvienam Tiekėjui.
	3. Derybos gali būti vykdomos dėl visų perkamų prekių charakteristikų, įskaitant kainą, kokybę, komercines sąlygas ir socialinius, aplinkosaugos ir inovacinius aspektus. Nesiderama dėl minimalių reikalavimų, taikomų pirkimo objektui, tiekėjų kvalifikacijai, tiekėjų pasiūlymams, šių pasiūlymų vertinimo kriterijų ir esminių pirkimo sutarties sąlygų.
	4. Komisija, įvertinusi Tiekėjų kvalifikaciją ir pasiūlymus, visiems Tiekėjams, kurių pasiūlymai nebuvo atmesti, raštu nurodys laiką, kada reikia atvykti į derybas.
	5. Derybų procedūrų metu Komisija tretiesiems asmenims neatskleidžia jokios iš teikėjo gautos informacijos be jo sutikimo. Derybos vykdomos su kiekvienu Tiekėju atskirai, derybos protokoluojamos. Derybų protokolą pasirašo Komisijos pirmininkas ir Tiekėjo, su kuriuo derėtasi, įgaliotas atstovas. Jei Tiekėjas ar jo įgaliotas atstovas neatvyko į derybas, Komisija surašo protokolą, kuriame nurodo apie Tiekėjo neatvykimą, ir jį pasirašo visi komisijos nariai.
	6. Derybų galutiniai pasiūlymai yra šalių pasirašyti derybų protokolai bei pirminiai pasiūlymai, kiek jie nebuvo pakeisti derybų metu. Galutiniai pasiūlymai vertinami šiose pirkimo sąlygose nustatyta tvarka ir pagal mažiausios kainos kriterijų.
	7. Baigus derybas ir įvertinus galutinius pasiūlymus patvirtinama galutinė pasiūlymų eilė. Jei Tiekėjas neatvyko į derybas, sudarant galutinę konkurso pasiūlymų eilę, vertinamas pirminis neatvykusio Tiekėjo pasiūlymas.
6. SPRENDIMAS DĖL LAIMĖTOJO NUSTATYMO
	1. Išnagrinėjusi, įvertinusi ir palyginusi pateiktus pasiūlymus, Komisija nustato pasiūlymų eilę. Pasiūlymai šioje eilėje surašomi kainos didėjimo tvarka. Jeigu kelių pateiktų pasiūlymų yra vienodos kainos, nustatant pasiūlymų eilę pirmesnis į šią eilę įrašomas tiekėjas, kurio pasiūlymas įregistruotas anksčiausiai.
	2. Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių konkurso sąlygų nuostatas.
	3. Mažiausią kainą pasiūlęs tiekėjas yra skelbiamas laimėjusiu konkursą ir jis kviečiamas sudaryti sutartį, nurodant laiką iki kada reikia sudaryti sutartį.
	4. Jeigu tiekėjas, kurio pasiūlymas pripažintas laimėjusiu, raštu atsisako sudaryti pirkimo sutartį, iki nurodyto laiko neatvyksta sudaryti pirkimo sutarties arba atsisako pirkimo sutartį sudaryti pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju pirkėjas siūlo sudaryti pirkimo sutartį tiekėjui, kurio pasiūlymas pagal sudarytą pasiūlymų eilę yra pirmas po tiekėjo, atsisakiusio sudaryti pirkimo sutartį.
7. PIRKIMO SUTARTIES SĄLYGOS
	1. Apmokėjimo sąlygos ir terminai:
		1. Avansas - 5 % (penki procentai) sutarties vertės. Avansas sumokamas ne vėliau kaip per 30 kalendorinių dienų nuo abiejų šalių sutarties pasirašymo dienos. Sumokėtas avansas įskaitomas į galutinį mokėjimą;
		2. Tarpinis mokėjimas – 90 % ( procentų) sutarties vertės (neįskaitant avanso) ne vėliau kaip per 30 kalendorinių dienų nuo tiekėjo rašytinio pranešimo apie pasirengimą išsiųsti dienos;
		3. Galutinis - 5% (penki procentai) sutarties vertės - ne vėliau kaip per 10 kalendorinių dienų nuo įrangos priėmimo-perdavimo akto pasirašymo dienos.
	2. Prekės turi būti pristatytos per 5 mėnesius nuo prekių pirkimo sutarties įsigaliojimo dienos. Šis laikotarpis dėl objektyvių priežasčių gali būti pratęstas, bet ne ilgiau kaip iki 2023 m. balandžio 30 d.
	3. Tiekėjui laiku ir (arba) tinkamai neįvykdžius Pirkimo sutarties be pagrįstų ir nuo Tiekėjo nepriklausančių aplinkybių, Pirkėjas skaičiuoja 0,02 % dydžio delspinigius nuo neįvykdytos Pirkimo sutarties vertės tol, kol bus įvykdyti visi įsipareigojimai.
	4. Be pateisinamų priežasčių per Sutartyje nustatytą terminą Pirkėjui nesumokėjus už tinkamai atliktą ir priimtą Pirkimo objektą, Tiekėjas gali pareikalauti mokėti 0,02 proc. dydžio delspinigius nuo vėluojamos sumokėti sumos už kiekvieną uždelstą savaitę.
	5. Pirkimo sutartis pasirašoma su laimėjusį pasiūlymą pateikusiu tiekėju šiose konkurso sąlygose nustatytomis sąlygomis, vadovaujantis Taisyklėmis ir Civiliniu kodeksu;
	6. Sudarant pirkimo sutartį, negali būti keičiama laimėjusio tiekėjo galutinio pasiūlymo kaina ir esminės sąlygos, taip pat pirkėjo pirkimo pradžioje nustatytos esminės pirkimo sąlygos, išskyrus šių sąlygų 11.8 punkte nustatytais atvejais (jei taikoma) bei šių sąlygų 8 dalyje nustatytais atvejais (jeigu taikoma).
	7. Vykdant pirkimo sutartį, esminės pirkimo sutarties sąlygos keičiamos nebus, jeigu:
		1. jos pakeičiamos numatant naujas sąlygas, kurios, jeigu būtų nustatytos pirkimo dokumentuose, būtų suteikusios galimybę dalyvauti pirkimo procedūrose kitiems, nei dalyvavo, tiekėjams;
		2. jos pakeičiamos numatant naujas sąlygas, dėl kurių, jeigu jos būtų nustatytos pirkimo dokumentuose, laimėjusiu pasiūlymu galėtų būti pripažintas kito, nei pasirinktas, tiekėjo pasiūlymas;
		3. pirkimo objektas yra pakeičiamas taip, kad į keičiamą pirkimo sutartį įtraukiamos naujos (papildomos) prekės, paslaugos ar darbai;
		4. ekonominė sutarties pusiausvyra pasikeičia asmens, su kuriuo sudaryta sutartis, naudai taip, kaip nebuvo nustatyta pirminės sutarties sąlygose.
	8. Pirkimo sutartis jos galiojimo laikotarpiu taip pat gali būti keičiama, kai pakeitimu iš esmės nepakeičiamas pirkimo sutarties pobūdis ir bendra atskirų pakeitimų pagal šį punktą vertė neviršija 10 proc. pradinės pirkimo sutarties vertės.
8. BAIGIAMOSIOS NUOSTATOS
	1. Tiekėjams pasiūlymų rengimo ir dalyvavimo konkurse išlaidos neatlyginamos.
	2. Pirkėjas bet kuriuo metu iki pirkimo sutarties sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti. Priėmęs sprendimą nutraukti pirkimo procedūras, pirkėjas ne vėliau kaip per 3 darbo dienas nuo sprendimo priėmimo apie šį sprendimą praneša visiems pasiūlymus pateikusiems tiekėjams, o jeigu pirkimo procedūros nutraukiamos iki galutinio pasiūlymo pateikimo termino, visiems pirkimo sąlygas ir (arba) pirkimų dokumentus įsigijusiems tiekėjams. Pranešimas apie pirkimo procedūrų nutraukimą skelbiamas Europos Sąjungos struktūrinės paramos svetainėje [www.esinvesticijos.lt](http://www.esinvesticijos.lt).
	3. Informacija, pateikta pasiūlymuose, išskyrus nurodytą konkurso sąlygų 11.4 p., tiekėjams ir tretiesiems asmenims, išskyrus asmenis, administruojančius ir audituojančius ES fondų lėšų naudojimą, neskelbiama.
	4. Pirkėjas, ne vėliau kaip per 3 darbo dienas po pirkimo sutarties sudarymo, informuoja raštu visus pasiūlymus pateikusius tiekėjus apie pirkimo sutarties sudarymą, nurodydamas tiekėją su kuriuo sudaryta pirkimo sutartis bei laimėjusio pasiūlymo kainą.

PRIEDAI

1 priedas. Techninė specifikacija.

2 priedas. Pasiūlymo forma.

3 priedas. Minimalių kvalifikacijos reikalavimų atitikties deklaracija.

**NO NOISE LT, UAB**

konkurso sąlygų **priedas Nr. 1**

**TECHNINĖ SPECIFIKACIJA**

**Pirkimo objektas: Linijinio masyvo vidutinių - aukštų dažnių akustinė sistema; Linijinio masyvo žemų-vidutinių dažnių akustinė sistema; Kryptinė infra žemų dažnių akustinė sistema**

Jei apibūdinant pirkimo objektą yra nurodytas konkretus modelis ar šaltinis, konkretus procesas arba prekės ženklas, patentas, tipai, konkreti kilmė ar gamyba, laikyti, kad pirkėjas šį nurodymą pateikia įrašant žodžius „arba lygiavertis“.

| **Nr.** | **Funkcinių parametrų apibūdinimas** | **Techniniai rekalavimai** |
| --- | --- | --- |
| **Linijinio masyvo vidutinių - aukštų dažnių akustinė sistema– 48 vnt.**  |
|  | Vidutinių - aukštų dažnių akustinė sistema | Dažnių juostų ne mažiau - dvi LF/MF+HF su integruotu pasyviu dažnių skyrimo filtru |
|  | Akustinė sistema turi būti pritaikyta montuoti "Line array" principu | Maksimalus akustinių sistemų kiekis viename masyve ne mažiau kaip 18 vnt. |
|  | Dažnių spektras | Ne siauriau 70Hz - 16kHz. |
|  | Maksimalus garso slėgis | Ne mažiau - 131dB SPL. |
|  | Nominali dispersija, kai montuojama (horizontaliai) "line array" masyve | Ne mažiau - Horizontaliai 100° |
|  | Nominali dispersija, kai montuojama (vertikaliai) "point source" | Ne mažiau - Horizontaliai 80°, Vertikaliai 30°. |
|  | Jungtys | Ne mažiau - dvi NL4 tipo arba lygiavertės. |
|  | Tvirtinimo - kabinimo elementai | Turi būti integruoti su vertikalaus kampo reguliavimu ("splay angle") ne mažiau iki 14°.  |
|  | Svoris | Ne daugiau 15kg. |
|  | Matmenys  | Plotis ne didesnis kaip 550mm. |
| **Linijinio masyvo žemų-vidutinių dažnių akustinė sistema– 16 vnt.** |
|  | Žemų-vidutinių dažnių akustinė sistema | Ne mažiau kaip vienos dažnių juostos. |
|  | Akustinė sistema turi būti pritaikyta montuoti "Line array" principu | Turi būti suderinama su Linijinio masyvo vidutinių - aukštų dažnių akustine sistema. |
|  | Dažnių spektras | Ne siauriau 48Hz - 130Hz |
|  | Maksimalus garso slėgis | Ne mažiau - 130dB SPL. |
|  | Jungtys | Ne mažiau - dvi NL4 tipo arba lygiavertės. |
|  | Rankenos  | Turi būti integruota. |
|  | Tvirtinimo - kabinimo elementai | Turi būti integruota. Turi būti suderinama su Linijinio masyvo vidutinių - aukštų dažnių akustinė sistema. |
|  | Svoris | Ne daugiau 20kg. |
|  | Matmenys  | Plotis ne didesnis kaip 550mm. |
| **Kryptinė infra žemų dažnių akustinė sistema- 12 vnt.** |
|  | Infra žemų dažnių akustinė sistema | Ne mažiau kaip vienos dažnių juostos. |
|  | Dažnių spektras  | Ne siauriau 38Hz - 110Hz |
|  | Maksimalus garso slėgis | Ne mažiau - 136dB SPL. |
|  | Nominali dispersija | Gamintojo turi būti deklaruota - kryptinė (cardioid) |
|  | Jungtys | Ne mažiau - dvi NL4 tipo arba lygiavertės. |
|  | Lizdas kolonėlių stovui | Turi būti integruota M20 veržlė. |
|  | Rankenos  | Turi būti integruota. |
|  | Transportavimo ratukai | Turi būti integruota. Ne mažiau 4 vnt. |
|  | Svoris | Ne daugiau 65kg. |
|  | Matmenys | Plotis ne didesnis kaip 750mm. |
| **Bendri reikalavimai** |
|  | Įranga nauja (nenaudota) | Taip  |
|  | Akustinės sistemos turi būti vieno gamintojo (Linijinio masyvo vidutinių - aukštų dažnių akustinė sistema, Linijinio masyvo žemų-vidutinių dažnių akustinė sistema, Kryptinė infra žemų dažnių akustinė sistema). | Taip. |
|  | Garantija | Ne trumpiau kaip 12 mėnesių nuo priėmimo-perdavimo akto pasirašymo dienos |

Kiti nurodymai

Tiekėjas kartu su pasiūlymu turi nurodyti ir pateikti:

* prekių gamintoją;
* prekių modelį;
* prekių gamintojo specifikacijas ir/ar prekių aprašymą.

**NO NOISE LT, UAB**

konkurso sąlygų **priedas Nr. 2**

**PASIŪLYMAS**

**DĖL AKUSTINIŲ SISTEMŲ ĮSIGIJIMO**

|  |
| --- |
| 2022- - . |
| *data* |
|  |
| *Vieta* |

|  |  |
| --- | --- |
| Tiekėjo pavadinimas |  |
| Tiekėjo adresas |  |
| Už pasiūlymą atsakingo asmens vardas, pavardė |  |
| Telefono numeris |  |
| El. pašto adresas |  |

Šiuo pasiūlymu pažymime, kad sutinkame su visomis pirkimo sąlygomis, nustatytomis:

1) konkurso skelbime, paskelbtame svetainėje www.esinvesticijos.lt **2022-11-24**.

2) konkurso sąlygose;

3) pirkimo dokumentų prieduose.

Mes siūlome šias prekes:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Eil. Nr.** | **Prekių pavadinimas** | **Kiekis** | **Mato****vnt.**  | **Modelis** | **Vieneto kaina,****Eur (be PVM)** | **Vieneto kaina,****Eur (su PVM)** | **Kaina, Eur (be PVM)** | **Kaina, Eur (su PVM)** |
| **1** | **2** | **3** | **4** | **5** | **6**  | **7** | **8** | **9** |
| 1. | Linijinio masyvo vidutinių - aukštų dažnių akustinė sistema– 48 vnt. | 1 | komplektas |  |  |  |  |  |
| 2. | Linijinio masyvo žemų-vidutinių dažnių akustinė sistema– 16 vnt. | 1 | komplektas |  |  |  |  |  |
| 3. | Kryptinė infra žemų dažnių akustinė sistema- 12 vnt. | 1 | komplektas |  |  |  |  |  |
|  |  | **IŠ VISO (bendra pasiūlymo kaina)** |  |  |

Siūlomos prekės visiškai atitinka pirkimo dokumentuose nurodytus reikalavimus.. Siūlomų prekių savybės yra tokios:

| **Nr.** | **Funkcinių parametrų apibūdinimas** | **Prašomos rodiklių reikšmės** | **Siūlomos rodiklių reikšmės** |
| --- | --- | --- | --- |
| **Linijinio masyvo vidutinių - aukštų dažnių akustinė sistema– 48 vnt.**  |  |
|  | Vidutinių - aukštų dažnių akustinė sistema | Dažnių juostų ne mažiau - dvi LF/MF+HF su integruotu pasyviu dažnių skyrimo filtru |  |
|  | Akustinė sistema turi būti pritaikyta montuoti "Line array" principu | Maksimalus akustinių sistemų kiekis viename masyve ne mažiau kaip 18 vnt. |  |
|  | Dažnių spektras | Ne siauriau 70Hz - 16kHz. |  |
|  | Maksimalus garso slėgis | Ne mažiau - 131dB SPL. |  |
|  | Nominali dispersija, kai montuojama (horizontaliai) "line array" masyve | Ne mažiau - Horizontaliai 100° |  |
|  | Nominali dispersija, kai montuojama (vertikaliai) "point source" | Ne mažiau - Horizontaliai 80°, Vertikaliai 30°. |  |
|  | Jungtys | Ne mažiau - dvi NL4 tipo arba lygiavertės. |  |
|  | Tvirtinimo - kabinimo elementai | Turi būti integruoti su vertikalaus kampo reguliavimu ("splay angle") ne mažiau iki 14°.  |  |
|  | Svoris | Ne daugiau 15kg. |  |
|  | Matmenys  | Plotis ne didesnis kaip 550mm. |  |
| **Linijinio masyvo žemų-vidutinių dažnių akustinė sistema– 16 vnt.** |  |
|  | Žemų-vidutinių dažnių akustinė sistema | Ne mažiau kaip vienos dažnių juostos. |  |
|  | Akustinė sistema turi būti pritaikyta montuoti "Line array" principu | Turi būti suderinama su Linijinio masyvo vidutinių - aukštų dažnių akustine sistema. |  |
|  | Dažnių spektras | Ne siauriau 48Hz - 130Hz |  |
|  | Maksimalus garso slėgis | Ne mažiau - 130dB SPL. |  |
|  | Jungtys | Ne mažiau - dvi NL4 tipo arba lygiavertės. |  |
|  | Rankenos  | Turi būti integruota. |  |
|  | Tvirtinimo - kabinimo elementai | Turi būti integruota. Turi būti suderinama su Linijinio masyvo vidutinių - aukštų dažnių akustinė sistema. |  |
|  | Svoris | Ne daugiau 20kg. |  |
|  | Matmenys  | Plotis ne didesnis kaip 550mm. |  |
| **Kryptinė infra žemų dažnių akustinė sistema- 12 vnt.** |  |
|  | Infra žemų dažnių akustinė sistema | Ne mažiau kaip vienos dažnių juostos. |  |
|  | Dažnių spektras  | Ne siauriau 38Hz - 110Hz |  |
|  | Maksimalus garso slėgis | Ne mažiau - 136dB SPL. |  |
|  | Nominali dispersija | Gamintojas turi deklaruoti - kryptinė (cardioid) |  |
|  | Jungtys | Ne mažiau - dvi NL4 tipo arba lygiavertės. |  |
|  | Lizdas kolonėlių stovui | Turi būti integruota M20 veržlė. |  |
|  | Rankenos  | Turi būti integruota. |  |
|  | Transportavimo ratukai | Turi būti integruota. Ne mažiau 4 vnt. |  |
|  | Svoris | Ne daugiau 65kg. |  |
|  | Matmenys | Plotis ne didesnis kaip 750mm. |  |
| **Bendri reikalavimai** |  |
|  | Įranga nauja (nenaudota) | Taip  |  |
|  | Akustinės sistemos turi būti vieno gamintojo (Linijinio masyvo vidutinių - aukštų dažnių akustinė sistema, Linijinio masyvo žemų-vidutinių dažnių akustinė sistema, Kryptinė infra žemų dažnių akustinė sistema). | Taip |  |
|  | Garantija | Ne trumpiau kaip 12 mėnesių nuo priėmimo-perdavimo akto pasirašymo dienos |  |

Kartu su pasiūlymu pateikiami šie dokumentai:

|  |  |  |
| --- | --- | --- |
| **Eil. Nr.** | **Pateiktų dokumentų pavadinimas** | **Puslapių skaičius** |
| 1. | Įgaliojimas pasirašyti pasiūlymą (ir pirkimo – pardavimo sutartį) (jei pasiūlymą pasirašo ne Tiekėjo (juridinio asmens) vadovas |  |
| 2. | Nurodytus minimalius bendruosius tiekėjų kvalifikacijos reikalavimus (3.1.1.1. punkte) pagrindžiantys dokumentai arba kvalifikacijos reikalavimų atitikties deklaracija |  |
| 3. | Nurodytus minimalius techninių ir profesinių pajėgumų reikalavimus (3.1.2.1. punkte) pagrindžiantys dokumentai  |  |
|  | Nurodytus minimalius techninių ir profesinių pajėgumų reikalavimus (3.1.2.2. punkte) pagrindžiantys dokumentai  |  |
| 4. | Prekių gamintojo specifikacijos ir/ar prekių aprašymas |  |

Pasiūlymas galioja iki 20 \_\_-\_\_\_-\_\_\_ d.

Visas pasiūlymas atitinka pirkimo sąlygų reikalavimus.

Aš, žemiau pasirašęs (-iusi), patvirtinu, kad visa mūsų pasiūlyme pateikta informacija yra teisinga ir kad mes nenuslėpėme jokios informacijos, kurią buvo prašoma pateikti konkurso dalyvius.

Aš patvirtinu, kad nedalyvavau rengiant pirkimo dokumentus ir nesu susijęs su jokia kita šiame konkurse dalyvaujančia įmone ar kita suinteresuota šalimi.

Aš suprantu, kad išaiškėjus aukščiau nurodytoms aplinkybėms būsiu pašalintas (-a) iš šio konkurso procedūros, ir mano pasiūlymas bus atmestas.

|  |  |  |  |  |
| --- | --- | --- | --- | --- |
| *Tiekėjo vadovo arba jo įgalioto asmens* |  | *parašas* |  | *Vardas Pavardė* |
| *pareigos* |  |  |  |  |

**NO NOISE LT, UAB**

konkurso sąlygų **priedas Nr. 3**

**MINIMALIŲ KVALIFIKACIJOS REIKALAVIMŲ ATITIKTIES DEKLARACIJA**

\_\_\_\_\_\_\_\_\_\_\_\_\_\_\_\_\_\_\_\_

(Data)

\_\_\_\_\_\_\_\_\_\_\_\_\_\_\_\_\_\_\_\_\_

(Sudarymo vieta)

|  |
| --- |
| Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , |
| *(tiekėjo vadovo ar jo įgalioto asmens pareigų pavadinimas, vardas ir pavardė)* |
| tvirtinu, kad mano vadovaujamo (-os) /(atstovaujamo (-os)) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , |
| *(tiekėjo pavadinimas)* |
| dalyvaujančio (-ios) NO NOISE LT, UAB organizuojamame konkurse **akustinėms sistemoms** įsigyti, paskelbtame Europos Sąjungos struktūrinės paramos svetainėje [www.esinvesticijos.lt](http://www.esinvesticijos.lt) **2022-11-24,** kvalifikacijos duomenys yra tokie *(tiekėjas nurodo atitikimą nurodytiems kvalifikacijos reikalavimams pažymėdamas stulpeliuose „Taip“ arba „Ne“):* |
|  |
| **Eil. Nr.** | **Bendrieji tiekėjų kvalifikacijos reikalavimai:** | **Taip** | **Ne** |
| **3.1.1.1** | Tiekėjas nėra bankrutavęs, likviduojamas, su kreditoriais sudaręs taikos sutarties, sustabdęs ar apribojęs savo veiklos arba jo padėtis pagal šalies, kurioje jis registruotas, įstatymus nėra tokia pati ar panaši. Jam nėra iškelta restruktūrizavimo, bankroto byla arba nėra vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais arba jam nėra vykdomos analogiškos procedūros pagal šalies, kurioje jis registruotas, įstatymus. |  |  |

Man žinoma, kad, jeigu NO NOISE LT, UAB nustatytų, kad pateikti duomenys yra neteisingi, pateiktas pasiūlymas bus nenagrinėjamas ir atmestas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(tiekėjo arba jo įgalioto asmens pareigų pavadinimas) (parašas)

(vardas ir pavardė)